CELEX: 62015CN0279
Language: sk
Date: 2015-06-10 00:00:00
Title: Vec C-279/15 P: Odvolanie podané 10. júna 2015: Alexandre Borde and Carbonium proti uzneseniu Všeobecného súdu (tretia komora) z 25. marca 2015 vo veci T-314/14, Borde and Carbonium/Komisia

7.9.2015   
            
            
               SK
            
            
               Úradný vestník Európskej únie
            
            
               C 294/28
            
         Odvolanie podané 10. júna 2015: Alexandre Borde and Carbonium proti uzneseniu Všeobecného súdu (tretia komora) z 25. marca 2015 vo veci T-314/14, Borde and Carbonium/Komisia
   (Vec C-279/15 P)
   (2015/C 294/35)
   Jazyk konania: angličtina
   
      Účastníci konania
   
   
      Odvolatelia: Alexandre Borde and Carbonium SAS (v zastúpení: A. B. H. Herzberg, Rechtsanwalt)
   
      Ďalší účastník konania: Európska komisia
   
      Návrhy odvolateľov
   
   Navrhovatelia žiadajú, aby Súdny dvor:
   
               —
            
            
               zrušil rozsudok Všeobecného súdu z 25. marca 2015, ktorým:
               
                           a)
                        
                        
                           odmietol návrhy ako neprípustné, a
                        
                     
                           b)
                        
                        
                           zaviazal navrhovateľov, aby znášali svoje vlastné trovy konania, a aby nahradili trovy konania, ktoré vznikli Komisii;
                        
                     
         
               —
            
            
               vyhlásil návrh odvolateľov na zrušenie za prípustný,
               a
               
                           a)
                        
                        
                           vydal konečný rozsudok v tejto veci,
                           alebo alternatívne
                        
                     
                           b)
                        
                        
                           vrátil vec Všeobecnému súdu na účely vydania rozsudku v merite veci;
                        
                     
         
               —
            
            
               alternatívne: vrátil vec Všeobecnému súdu na účely posúdenia problému prípustnosti spojeného s meritom veci, a podľa toho vydal rozsudok,
            
         
               —
            
            
               nariadil Komisii, aby nahradila trovy konania podľa článku 184 prvého odseku Rokovacieho poriadku Súdneho dvora.
            
         
      Odvolacie dôvody a hlavné tvrdenia
   
   Odvolatelia tvrdia, že zamietnutie ich žaloby o neplatnosť bolo protiprávne, pretože (i) Všeobecný súd poskytol nepresné a skreslené skutkové podstaty a tým nerešpektoval právo odvolateľov byť vypočutý; (ii) uplatnením článku 263 ods. 4 ZFEÚ Všeobecný súd nesprávne zúžil akty, ktoré možno napadnúť, na akty podľa článku 288 ZFEÚ; (iii) Všeobecný súd pochybil, keď rozhodol, že napadnuté opatrenia nie sú rozhodnutiami podľa článku 288 ods. 4 ZFEÚ; (iv) uplatnením článku 263 ods. 4 ZFEÚ Všeobecný súd nesprávne považoval za rozhodujúce, či sú alebo nie sú napadnuté akty „oddeliteľné od zmluvného rámca“ a nevzal do úvahy ostatné relevantné faktory; (v) uplatnením článku 263 ods. 4 ZFEÚ Všeobecný súd nesprávne uplatnil kritériá vypracované pre bipolárne prípady na tripolárny prípad; (vi) Všeobecný súd nezohľadnil právo odvolateľov na účinný opravný prostriedok, ako je chránené Európskym dohovorom o ľudských právach a Chartou základných práv.